Source: http://docplayer.fi/215088-Pirullisista-ongelmista-hyvaan-hallintoon.html
Timestamp: 2018-04-23 09:50:22+00:00
Document Index: 1309628

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Pirullisista ongelmista hyvään hallintoon - PDF
Download "Pirullisista ongelmista hyvään hallintoon"
1 KIRSI LEHTO (Toim.) Pirullisista ongelmista hyvään hallintoon VAASAN YLIOPISTON JULKAISUJA OPETUSJULKAISUJA 65 HALLINTOTIETEET 2
3 III Kirjoittajat Hyyryläinen, Esa Katajamäki, Hannu Lehto, Kirsi Lindell, Juha Lundström, Niklas Luoto, Ilkka Mäkinen, Eija Mäntylä, Niina Ollila, Seija Perttola, Laura Pitkänen, Lotta Raisio, Harri Salminen, Ari Siikavirta, Kristian Vartiainen, Pirkko HTT, professori, julkisjohtaminen VTT, professori, dekaani, filosofinen tiedekunta HTT, yliopistonlehtori, julkisjohtaminen HTM, tohtorikoulutettava, sosiaali- ja terveyshallintotiede HTL, yliopisto-opettaja, aluetiede FT, yliopistonlehtori, aluetiede HTT, professori, julkisoikeus HTT, OTM, tutkijatohtori, julkisoikeus HTT, yliopistonlehtori, sosiaali- ja terveyshallintotiede HTM, tohtorikoulutettava, julkisoikeus HTM, FM, tohtorikoulutettava, julkisjohtaminen HTT, tutkijatohtori, sosiaali- ja terveyshallintotiede HTT, professori, julkisjohtaminen OTT, yliopistonlehtori, julkisoikeus HTT, professori, sosiaali- ja terveyshallintotiede Viinamäki, Olli-Pekka HTT, yliopistonlehtori, julkisjohtaminen Virkkala, Seija HTT, professori, aluetiede Kaikki kirjoittajat työskentelevät Vaasan yliopistossa.
5 V Sisällys Kirsi Lehto 1 JOHDANTO: PIRULLISISTA ONGELMISTA HYVÄÄN HALLINTOON Hallintotieteet Vaasan yliopistossa Hyvä hallinto ja pirulliset ongelmat Kirjan artikkelien teemat... 4 Lähteet... 7 Ari Salminen ja Olli-Pekka Viinamäki 2 JULKISJOHTAMISEN OPPIAINEIDENTITEETTI JA KESKEISET OSAAMISALUEET Julkisjohtamisen keskeiset osaamisalueet... 8 Esa Hyyryläinen & Kirsi Lehto 3 MILLAISEN HALLINTO- JA JOHTAMISAJATTELUN Y- SUKUPOLVEEN KUULUVAT JULKISJOHTAJAT PERIVÄT AIKAISEMMILTA SUKUPOLVILTA? Johdanto Hallintoajattelun traditiot Y-sukupolvi hallintoajattelun traditioiden uudistajana Lähteet Lotta Pitkänen & Ari Salminen 4 JOHTAMISEN ETIIKKA: KYSYMYS INTEGRITEETISTÄ, KOODEISTA JA ESIMIESTYÖSTÄ Johdanto Määritelmät Velvollisuudet, hyödyt, hyveet Integriteetti Eettiset koodit Eettinen esimiestyö Lähteet Eija Mäkinen & Kristian Siikavirta 5 JULKISOIKEUS OPPIAINEENA JA TIETEENALANA Mitä julkisoikeus on? Julkinen valta Hyvä hallinto Julkisoikeus on oikeustiedettä Julkisoikeus on laajasti ottaen yhteiskuntatiedettä ja osa hallintotieteitä Julkisoikeuden koulutuksesta... 47
6 VI Niina Mäntylä 6 HYVÄ HALLINTO PERUSKOULUSSA Päätöksenteko perusopetusasioissa Mitä hyvä hallinto tarkoittaa? Lapsen vai huoltajan puhevalta? Hyvän hallinnon perusteet hallintolaissa Hallinnon oikeusperiaatteet Viranomaisen palveluperiaate, neuvontavelvollisuus ja kielenkäyttö Viranomaisten yhteistyö Lopuksi mitä voi tehdä, jos hyvä hallinto ei toteudu? Lähteet Laura Perttola 7 PÄÄTÖSTEN PERUSTELEMINEN VANHUSPALVELUISSA Johdanto Päätösten perusteluvelvollisuus sosiaalihuollossa Sosiaalihuollon tarveharkintaa ohjaavat säännökset ja soveltamisohjeet Päätösten perusteleminen Perusteluvelvollisuus hallintolaissa Poikkeukset perusteluvelvollisuudesta Tosiasiaperustelujen lähteet Palveluntarpeen selvittäminen Palvelusuunnitelma Oikeudellisten perustelujen lähteet Kirjoitettu laki Sosiaalihuollon oikeusperiaatteet Hallinnon virallislähteet Lopuksi Lähteet Pirkko Vartiainen 8 SOSIAALI- JA TERVEYSHALLINTOTIEDE ON YHTEISKUNNAN KESKIÖSSÄ Oppiaineen tausta Kansalaiset ovat sosiaali- ja terveyshallintotieteen tutkimuksen ja opetuksen keskiössä Mihin sosiaali- ja terveyshallintotieteilijät valmistuvat... 85
7 VII Juha Lindell, Seija Ollila & Pirkko Vartiainen 9 KOMPLEKSISUUDEN JOHTAMINEN Johdanto Kompleksisuustieteet Pirulliset ongelmat ovat osa kompleksisuusajattelua Metaforat kompleksisuuden johtamisen apuna Kompleksisuuden johtamisen periaatteet Päätelmät Lähteet Harri Raisio & Pirkko Vartiainen 10 DELIBERATIIVINEN DEMOKRATIA VAHVISTAA KANSALAISTEN OSALLISTUMISTA Johdanto Mitä on deliberatiivinen demokratia? Deliberatiivisen demokratian mahdollisuudet Deliberatiivisen demokratian haasteet Päätelmät Lähteet Seija Virkkala 11 ALUETIEDE OPPIAINEENA JA TIETEENALANA Seija Virkkala, Niklas Lundström & Hannu Katajamäki 12 ALUEKEHITTÄMINEN JA PIRULLISET ONGELMAT Johdanto Aluekehittämisen asetelma Endogeeninen ja eksogeeninen kehitys Sosiaalinen pääoma Suhteellinen etu ja erikoistuminen Aluekehittämisen menettelytavat Pirullisia ongelmia Globaali ilmastonmuutos Luonnonvarojen ehtyminen Liikenne ja liikkuminen: palvelujen kaikkoaminen ja pidentyneet työmatkat Demokratiavaje ja suurentuvat kunnat Yhteenveto Lähteet
8 VIII Ilkka Luoto 13 ALUETIEDE JA PAIKKAPERUSTAINEN AJATTELU Johdanto Suvantopaikat globaaleissa virroissa Sijainnin teknologiat Yhdyskuntia ihmisille Kokemuksia ja tunteita Lopuksi Lähteet Kuviot Kuvio 1. Kuvio 2. Kuvio 3. Kuvio 4. Kuvio 5. Julkisjohtamisen keskeiset osaamisalueet Sosiaali- ja terveyshallintotieteen keskeinen tutkimus ja opetus Aluetieteen teemoja ja käsitteitä Keskimääräinen matka lähimpään ruokakauppaan taajamissa ja haja-asutusalueilla kaupunki-maaseutu-luokituksen mukaan (Putkuri, Lindholm & Peltonen 2013: 46) Suomen ympäristökeskuksen kaupunki-maaseutu-luokitus perustuu paikkatietojärjestelmän muuttujista tulostettuun seitsemän värivyöhykkeen karttakuvaan (Suomen ympäristökeskus 2014, Kimmo Nurmio) Taulukot Taulukko 1. Pirullisten ongelmien piirteet ja niiden metaforat... 90
9 IX Lyhenteet dnro EOA Eoam EU GIS GPS HE HRM IPCC ISAVI KHO KunL NPG NPM PeVL SopS STM THL vp YK diaarinumero eduskunnan apulaisoikeusasiamies eduskunnan oikeusasiamies Euroopan unioni Geographical Information System Global Positioning System hallituksen esitys Human resource management hallitustenvälinen ilmastonmuutospaneeli Itä-Suomen aluehallintovirasto korkein hallinto-oikeus kuntalaki New Public Governance New Public Management perustuslakivaliokunnan lausunto Suomen säädöskokoelman sopimussarja sosiaali- ja terveysministeriö Terveyden ja hyvinvoinnin laitos valtiopäivät Yhdistyneet kansakunnat
11 1 JOHDANTO: PIRULLISISTA ONGELMISTA HYVÄÄN HALLINTOON Kirsi Lehto 1.1 Hallintotieteet Vaasan yliopistossa Millaisista yhteiskunnallisista ilmiöistä hallintotieteilijät ovat kiinnostuneita? Ensiksi on hyvä määritellä hallintotiedettä tieteenalana. Hallintotiede on Salmisen (2004: 10 11) mukaan soveltavaa yhteiskuntatiedettä, jossa tarkastellaan hallintoa ja sen toimintaa, erityisesti julkisten organisaatioiden rakenteita, prosesseja, henkilöstöä, johtamista ja toimintakulttuuria. Hallintotieteessä ollaan kiinnostuneita paitsi ymmärtämään hallinnon toimintaa, mutta myös kehittämään sitä. Julkisen hallinnon tehtävänä on tuottaa vakautta, turvallisuutta ja hyvinvointia kansalaisille. Suuret linjat ja tavoitteet määritellään poliittisessa päätöksenteossa ja toiminnan reunaehtoja asetetaan taloudessa. Julkisen ja yksityisen sektorin rajat ovat nykyisin madaltuneet ja osin hämärtyneet erilaisten kumppanuuksien ja hybridiorganisaatioiden myötä. Hallintotieteiden koulutuksessa nämä reunaehdot ja rajapinnat otetaan huomioon. Hallintotieteellinen koulutus käynnistyi Vaasan yliopistossa 1980-luvun alussa. Ensimmäiset 25 hallintotieteilijää aloittivat opintonsa syksyllä Nykyään hallintotieteiden kandidaattiohjelmaan otetaan vuosittain 75 uutta opiskelijaa. Aluksi hallintotieteiden opiskelijat lukivat pääaineenaan julkishallintoa (oppiaineen nimen vaihdoksen myötä myöhemmin hallintotiedettä ja nykyisin julkisjohtamista). Myöhemmin pääaineiden valikoima laajentui. Tänä päivänä opiskelijat suorittavat yhteisiä opintokokonaisuuksia ensimmäisen opiskeluvuoden aikana, jonka jälkeen he siirtyvät pääaineiden mukaisiin opinto-ohjelmiin. Historia ja kokemus tarjoavat meille varmuutta ja perspektiiviä. Aikaamme seuraavina tutkijoina ja opettajina me Vaasan yliopiston hallintotieteissä olemme tietoisia hallinnon ja johtamisen haasteista tällä hetkellä ja lähitulevaisuudessa, ammennamme vaikutteita ympäristöstämme ja olemme aktiivisia toimijoita tutkimuksessa niin kansallisella kuin kansainvälisellä tasolla voidaksemme välittää näitä ajatuksia opetukseemme. Hallintotieteiden opinnot Vaasan yliopistossa tarjoavat laaja-alaisen näkökulman yhteiskunnan ja erityisesti julkishallinnon toimintaan sekä oikeudelliseen sääntelyyn ja perus- ja ihmisoikeuskysymyksiin. Opinnoissa perehdytään myös johtami-
12 2 Vaasan yliopiston julkaisuja. Opetusjulkaisuja seen ja esimiestyöhön, eettisen johtajuuteen sekä hyvinvointiyhteiskunnan kysymyksiin ja palveluiden kehittämiseen. Lisäksi hallintotieteissä opiskellaan aluetaloutta ja aluekehittämistä sekä tutustutaan uudenlaisiin näkemyksiin kansalaisosallistumisesta. Tämä kirja on toimitettu hallintotieteiden pääsykoekirjaksi Vaasan yliopistoon. Hallintotieteiden kandidaatin- ja maisterintutkinnon pääaineen voi valita neljästä vaihtoehdosta: aluetiede, julkisjohtaminen, julkisoikeus sekä sosiaali- ja terveyshallintotiede. Kirjassa on kuvaukset ja esittelyt jokaisen oppiaineen keskeisistä opetussisällöistä ja tutkimusteemoista. Niissä kerrotaan myös millaisia tiedollisia ja taidollisia valmiuksia tulevat hallintotieteiden kandidaatit ja maisterit koulutusohjelmista saavat, jotta he voivat parhaiten vastata niihin moninaisiin työelämän haasteisiin, joita he asiantuntijoina ja johtajina tulevat myöhemmin kohtaamaan. Aluetiedettä oppiaineena ja tieteenalana esittelee kirjassa Seija Virkkala. Kuntauudistukset, tuulivoimasuunnittelu, kestävä kehitys ja alueelliset innovaatioympäristöt ovat esimerkkejä niistä käytännön elämän ajankohtaisista asioista, joista aluetieteessä ollaan kiinnostuneita. Aluetiede liikkuu siten monilla tasoilla paikallisyhteisöistä, kylistä ja kaupungeista kohti globaaleja ilmiöitä. Julkisjohtamisen oppiaineidentiteettiä ja osaamisalueita tarkastelevat Ari Salminen ja Olli-Pekka Viinamäki. Kirjoituksessaan he avaavat julkisjohtamisen koulutuksen tarjoamia johtamisen ja esimiestyön valmiuksia ja taitoja. Esimerkkeinä näistä valmiuksista ovat: päätöksenteko, talousosaaminen tehdä enemmän vähemmällä -tematiikalla, hyvinvointipalveluiden johtaminen, eettisyys ja ihmisten johtaminen sekä kansainvälisyys ja monikulttuurisuus. Julkisoikeutta oppiaineena ja tieteenalana käsittelevät tekstissään Eija Mäkinen ja Kristian Siikavirta. Oppiaineessa keskeisiä teemoja ovat julkiseen toimintaan, hyvään hallintoon sekä julkisorganisaatioiden ja yksilöiden välisiin suhteisiin liittyvät oikeudelliset kysymykset. Tulevien johtajien ja asiantuntijoiden tiedollisia valmiuksia vahvistetaan myös perus- ja ihmisoikeustietämyksellä sekä julkistalouden juridiikalla. Sosiaali- ja terveyshallintotieteen opiskelijat tulevat saamaan asiantuntemusta hyvinvointijärjestelmistä ja -organisaatioista sekä niiden tuottamista palveluista. Sosiaali- ja terveyshallintotieteen esittelytekstissä Pirkko Vartiainen kertoo oppiaineen keskeisten teemojen olevan: sosiaali- ja terveysjohtaminen, palvelujen uudistaminen, pirullisten ongelmien ratkaiseminen, ihmiskeskeinen osallistuminen sekä hyvinvoinnin talous ja yrittäjyys.
13 Vaasan yliopiston julkaisuja. Opetusjulkaisuja 3 Esimerkkejä näistä edellä mainituista teemoista lukija saa kirjan pidempien artikkeleiden kautta. Kirjassa on kahdeksan artikkelia, jotka on kirjoitettu aluetieteen, julkisjohtamisen, julkisoikeuden sekä sosiaali- ja terveyshallintotieteen opettajien ja tutkijoiden toimesta. Artikkelien teemat rakentuvat erilaisten hyvien asioiden ympärille: hyvä hallinto, johtaminen, palvelut, vaikuttaminen ja hyvä alue. Näkökulmia hyvään johtamiseen tarjoavat artikkeleissaan Esa Hyyryläinen ja Kirsi Lehto, Lotta Pitkänen ja Ari Salminen sekä Juha Lindell, Seija Ollila ja Pirkko Vartiainen. Hyvää hallintoa ja palveluita tarkastellaan Niina Mäntylän ja Laura Perttolan artikkeleissa. Hyvän alueen rakentumista ja siihen liittyviä haasteita taas käsitellään Seija Virkkalan, Niklas Lundströmin ja Hannu Katajamäen sekä Ilkka Luodon artikkeleissa. Hyvän yhteisön ja palveluiden kehittäminen tarvitsee myös kansalaisten ääntä. Harri Raisio ja Pirkko Vartiainen kuvaavat artikkelissaan deliberatiivisen demokratian mahdollisuuksia ja kansalaisraateja. 1.2 Hyvä hallinto ja pirulliset ongelmat Pyrkimys määrittää ja toteuttaa hyvää hallintoa on ollut jo pidempään hallintotieteiden yhtenä kiinnostuksen kohteena. Oikeudenmukaisessa yhteiskunnassa tarvitaan hyvän hallinnon periaatteita. Hyvän hallinnon rakentaminen edellyttää sääntöjä ja ohjeita, eettistä toimintaa tukevan kulttuurin, esimerkillä johtamista sekä arvoiltaan ja toimintatavoiltaan eettisiä ja oikeamielisiä toimijoita. Kansalaisten oikeus hyvään hallintoon on kirjattu perustuslakiin. Hyvän hallinnon periaatteisiin kuuluu esimerkiksi se, että viranomaiset noudattavat toiminnassaan lakia ja toimivat puolueettomasti ja avoimesti. Paitsi lainkuuliaisuutta, julkisjohtajalta odotetaan myös vastuullisuutta, rehellisyyttä ja lahjomattomuutta. Voidaan ajatella, että hyvään hallintoon eettiseltä kannalta sisällytetään enemmän vaatimuksia kuin mitä laissa määritellään tai edellytetään. Hyvin toimiva julkinen hallinto on tärkeä osa modernin yhteiskunnan toimintaa. Siihen kohdistuu aikaisempaa suurempia odotuksia. Lainalaisuuden ja oikeusturvan lisäksi hallinnon ja viranomaisten toiminnalta odotetaan hyvää laatua, avoimuutta, sujuvuutta, luotettavuutta, tehokkuutta ja palveluperiaatteen noudattamista. (Mäenpää 2010: 6.) Pirulliset ongelmat ovat rantautuneet julkiseen hallintoon, hallintotieteilijöiden kiinnostuksen kohteiksi ja päättäjien huulille vähän myöhemmin. Kansainvälisessä hallinnon tutkimuksessa kompleksisuusajatteluun on perehdytty parinkymmenen vuoden ajan, mutta Suomessa kyse on tuoreemmasta tutkimuksesta. Miten nämä kaksi ilmiötä; hyvä hallinto ja pirulliset ongelmat liittyvät toisiinsa? Eivät välttämättä mitenkään. Koska ne esiintyvät kirjan nimessä, on silti perusteltua kysyä:
14 4 Vaasan yliopiston julkaisuja. Opetusjulkaisuja Mitä tekemistä pirullisilla ongelmilla on hyvän hallinnon kanssa? Viime vuosien organisaatiomuutokset ja ympäröivän yhteiskunnan muuttuvat tilanteet ovat herättäneet tutkijoiden kiinnostuksen tarkastella pirullisten ongelmien ilmiötä kompleksisuusajattelun kautta. Hyvä hallinto ei estä pirullisten ongelmien syntymistä, mutta voi auttaa niistä selviytymisessä. Kirjan otsikkoa ei pidä ymmärtää niin, että pirullisista ongelmista tai niiden ratkomisesta automaattisesti seuraisi hyvän hallinnon toteutuminen. Mitä pirullisilla ongelmilla ylipäätään tarkoitetaan? Ongelmien pirullisuus johtuu siitä, että niitä on ensinnäkin vaikea tunnistaa ja ymmärtää niiden moninaista luonnetta. Lisäksi ne muuttavat luonnetta, eivätkä lakkaa olemasta. Ne ovat ratkaistavissa, mutta niiden selvittämiseen ei ole ennalta määriteltyä kaavaa. Kuulostaa haastavalta, mutta ehkä siksi niin kiehtovalta. Pirullisia ongelmia ei voi välttää, mutta niistä voi selviytyä (Vartiainen, Ollila, Raisio & Lindell 2013: 129). Kun yhdestä pirullisesta ongelmasta on selvitty, nurkan takana voi jo väijyä toinen. Oleellista on, miten niihin suhtaudutaan ja miten niitä ratkotaan. Modernissa hallinnossa esiintyy pirullisia ongelmia, ja nykypäivän organisaatioelämässä niitä tulee esiintymään riippumatta siitä onko hallinto hyvää vai huonoa. Kompleksisuusajattelun mukaisesti muutos on luontainen tila ja elinehto selviytymiselle. Muutostarpeen hyväksyminen ja muutoksen avoin toteuttaminen ovat avaimia pirullisista ongelmista selviämiseen. Hyvässä hallinnossa ei kuitenkaan olla voimattomia pirullisuuden edessä. Kirjan nimellä Pirullisista ongelmista hyvään hallintoon halutaan viestittää ratkaisukeskeisyyttä; pyrkimystä tarjota lukijalle ei vain näkökulmia, haasteita tai ongelmia, vaan myös avaimia hallinnon ja johtamisen ymmärtämiseen ja kehittämiseen ja samalla tulevaisuuden rakentamiseen. Hallintotieteilijällä tai hallinto-osaajalla, kuten hallintotieteiden koulutusohjelman suorittaneita voidaan kutsua, on riittävästi eväitä ja työkaluja toimia hyvän hallinnon edistämiseksi ja pirullisten ongelmien kesyttämiseksi. 1.3 Kirjan artikkelien teemat Esa Hyyryläinen ja Kirsi Lehto pohtivat artikkelissaan millaisen hallinto- ja johtamisajattelun y-sukupolveen kuuluvat julkisjohtajat saavat perinnökseen, ja millaisia valmiuksia julkisjohtajalta edellytetään vuonna Uuden sukupolven johtajien arvomaailmaan mahtuvat oikeudenmukaisuus ja tehokkuus, ja heidän odotetaan johtavan sekä ihmisiä että tuloksia. Heille on myös luontevaa verkos-
15 Vaasan yliopiston julkaisuja. Opetusjulkaisuja 5 toitua ja rakentaa kumppanuuksia, joiden kautta rakennetaan parempaa yhteiskuntaa. Lotta Pitkänen ja Ari Salminen käsittelevät johtamisen etiikan kysymyksiä erityisesti integriteetin, eettisten koodien ja eettisen esimiestyön kautta. Näkemykset hyvästä hallinnosta, hyvästä virkamiehestä tai kansalaisia palvelevasta julkisesta hallinnosta ovat muuttuneet vuosikymmenten saatossa. Nykykäsityksen mukaan tehokkuuden ja eettisyyden ei tarvitse olla ristiriidassa keskenään. Julkisjohtajan toiminnan kulmakivenä on luottamuksen ja yhteistyökyvyn rakentaminen sekä harkittu vallankäyttö työyhteisön sisällä ja suhteessa organisaation toimintaympäristöön. Hyvä hallinto peruskoulussa on Niina Mäntylän artikkelin aiheena. Kouluhallinnossa tehdään ihmisten päivittäiseen elämään liittyviä päätöksiä. Julkisen vallan käyttäjänä päätöksentekijän toiminnan on perustuttava lakiin. Hyvän hallinnon periaatteet on määritelty laissa. Artikkelissa tarkastellaan hyvän hallinnon toteutumisen edellytyksiä perusopetusasioissa. Mäntylä korostaa viranhaltijoiden ja luottamushenkilöiden vastuuta toimiensa lainmukaisuudesta. Heidän on tunnettava hyvän hallinnon takeet, sillä tietämättömyyteen ei voi vedota. Osana hyvän hallinnon toteutumista viranomaisten on perusteltava päätöksensä. Laura Perttola tarkastelee artikkelissaan sosiaalihuollon järjestämistä koskevia hallintopäätöksiä perusteluvelvollisuuden näkökulmasta. Erityisenä esimerkkinä on vanhusten koti- ja asumispalvelut sekä laitoshuolto. Asiakkaan oikeussuojan kannalta oikeus saada perusteltu päätös on tärkein hyvän hallinnon tae. Juha Lindellin, Seija Ollilan ja Pirkko Vartiaisen artikkeli Kompleksisuuden johtaminen valottaa kompleksisuusajattelua ja sen teoreettisia lähtökohtia sekä johtamisessa esiin nousevia pirullisia ongelmia. Pirulliset ongelmat haastavat johtajan, ja hän joutuukin usein myöntämään rajallisuutensa ongelmien ratkomisessa. Parhaiten pirullisten ongelmien selvittämisessä pärjää osallistavaa johtamistapaa toteuttava esimies, joka luottaa alaisiinsa ja arvostaa heidän asiantuntemustaan ja osaa valjastaa sen organisaation käyttöön. Kansalaiset elävät pirullisten ongelmien arjessa. Entä voisivatko he auttaa niiden ratkaisemisessa? Harri Raision ja Pirkko Vartiaisen artikkeli Deliberatiivinen demokratia vahvistaa kansalaisten osallistumista luo katsauksen siihen mitä deliberatiivinen demokratia tarkoittaa, ja millaisia uusia mahdollisuuksia se avaa kansalaisvaikuttamiseen. Kansalaisraadit monipuolisine keskusteluineen tuovat monia ääniä päättäjien kuuluville.
16 6 Vaasan yliopiston julkaisuja. Opetusjulkaisuja Aluekehittämisen pyrkimyksenä on luoda parempia menestymisen mahdollisuuksia kansalaisille ja yrityksille niiden asuinpaikasta tai sijaintialueesta riippumatta. Seija Virkkalan, Niklas Lundströmin ja Hannu Katajamäen artikkelissa tarkastellaan aluekehittämisen merkitystä ja haasteita pirullisten ongelmien tilanteissa. Aluekehittämisen avulla voidaan suunnata ja ennakoida muutosta. Pirullisten ongelmien kannalta he pitävät tärkeänä kestävän kehityksen periaatetta ja monien toimijoiden vuoropuhelua. Ilkka Luodon artikkeli Aluetiede ja paikkaperustainen ajattelu esittelee aluetieteen ajankohtaisia teemoja paikka-käsitteen kautta. Artikkelissa tuodaan esille paikallisuuden merkitys globaalistuneessa maailmassa. Ihmisten identiteetti rakentuu osin paikkojen kautta. Luodon mukaan meillä jokaisella on omat pyhät paikkamme, joilla on tietty tunneyhteys omassa henkilöhistoriassamme. Kiitokset Haluan lämpimästi kiittää kaikkia tämän kirjan toteutumiseen myötävaikuttaneita henkilöitä ja tahoja. Tämä on ollut kaikkien kirjoittajien yhteinen ponnistus. Toimitustyössä, artikkelien viimeistelyssä ja julkaisukuntoon saattamisessa on auttanut hallintotieteiden kandidaatti Matti Sahlberg. Lämpimät kiitokset hänelle! Vaasassa Kirsi Lehto
17 Vaasan yliopiston julkaisuja. Opetusjulkaisuja 7 Lähteet Mäenpää, O. (2010). Hallinto ja oikeus. Forum iuris. Helsingin yliopisto. Salminen, A. (2004). Julkisen toiminnan johtaminen. Hallintotieteiden perusteet. Helsinki: Edita. Vartiainen, P., Ollila, S., Raisio, H. & Lindell, J. (2013). Johtajana kaaoksen reunalla. Kuinka selviytyä pirullisista ongelmista? Helsinki: Gaudeamus.
18 8 Vaasan yliopiston julkaisuja. Opetusjulkaisuja 2 JULKISJOHTAMISEN OPPIAINEIDENTITEETTI JA KESKEISET OSAAMISALUEET Ari Salminen ja Olli-Pekka Viinamäki Julkisjohtamisen opetus ja tutkimustoiminta käynnistyi Vaasan yliopistossa vuonna Olemme kouluttaneet siten yli 30 vuotta johtamisen ja hallintotyön ammattilaisia. Julkisjohtamisen oppiaineesta valmistuneet sijoittuvat esimies- ja johtotehtäviin ja vaativiin asiantuntijatehtäviin ministeriöihin, valtion virastoihin, kuntiin, kansainvälisiin organisaatioihin (esimerkiksi Euroopan unioni ja YK), järjestöihin ja yrityksiin. 2.1 Julkisjohtamisen keskeiset osaamisalueet Julkisjohtamisen kandidaatti- ja maisteriopinnoissa koulutus nojaa seitsemään osaamisalueeseen. Osaamisalueet on esitetty kuviossa 1. Osaamisalueiden avulla opiskelijat perehtyvät ja etenevät vaihe vaiheelta julkisen johtamisen ja esimiestyön edellyttämiin valmiuksiin ja taitoihin. Kuvio 1. Julkisjohtamisen keskeiset osaamisalueet.
19 Vaasan yliopiston julkaisuja. Opetusjulkaisuja 9 Käytännön esimies- ja johtamistöissä nämä osaamisalueet painottuvat työpaikan, työn luonteen ja työuralla etenemisen mukaan. Tiedot valmistuneiden työurista ja palaute opinnoista kertovat, että osaamisalueiden valinta on oikea ja osaamisalueilla on vahva kysyntä työelämässä. Seuraavassa avaamme muutamilla esimerkeillä osaamisalueiden sisältöjä. Toiminta päätöksentekijänä Johtajana toimiminen on suurelta osin päätöksentekoa. Johtaja tekee päätöksiä yksin tai osana erilaisia ryhmiä ja verkostoja. Osa päätöksistä vaikuttaa tässä ja nyt, osa päätöksistä taas realisoituu vasta vuosien kuluttua. Eräät päätökset ovat yksittäisiä ja rajattavissa olevia ratkaisuja, kun taas toiset päätöksistä liittyvät joukkoon muita päätöksiä. Päätöksenteon hyvän osaamisen osalta pidämme tärkeänä sitä, että opiskelijat oppivat tuntemaan erilaiset päätöksentekotavat ja -tyylit sekä strategia- ja laatutyön ja innovatiivisuuden asettamat vaatimukset päätöksenteolle. Lisäksi opinnoista saa valmiuksia merkittävien, organisaation menestymistä ja uudistumista koskevien ratkaisujen tekemiseksi. Toiminta muutoksien ja hyvinvointipalvelujen johtajana Julkinen hallinto on kansalaisia varten. Julkisjohtamisen näkökulmasta julkisen palvelutehtävän ytimessä on palveluiden, asiakkuuksien ja kumppanuuksien hyvä hallinta. Palveluiden ja asiakkuuksien tuloksellinen johtaminen on tärkeää siksi, että Suomessa suurin osa verovaroista käytetään julkisiin palveluihin, kuten terveydenhuoltoon, koulutukseen, vanhustenhoitoon ja päivähoitoon. Palvelujen kehittämisessä panostetaan siihen, että asiakkaat saavat oikeat palvelut oikeaan aikaan. Hyvinvointipalveluilla on Suomessa vankka kannatus ja siksi niiden ammattimaisesta tuottamisesta tulee huolehtia jatkossakin. Nykyisin muutosten ja uudistusten johtaminen on erityisen tärkeä osaamisalue. Hyvinvointivaltio ei ole samanlainen kuin ja 90-luvuilla. Kansalaisilla on uudenlaisia odotuksia ja tarpeita. Julkisia palveluita pitää esimerkiksi tarjota yksilöllisiin tarpeisiin ja osa palveluista on siirtynyt internetiin sähköisiksi palveluiksi. Samaan aikaan verovarat eivät tahdo riittää palvelujen tuottamiseen. Siten resurssit kansalaisten palvelemiseen on löydettävä priorisoimalla ja nostamalla tuottavuutta. Esimiehiltä ja johtajilta odotetaan uudenlaisia toimia ja johtamistapoja. Pyrimme koulutuksessa antamaan keinovalikoiman, jolla tulevat esimiehet sel-
20 10 Vaasan yliopiston julkaisuja. Opetusjulkaisuja viävät alituisista muutostilanteista sekä kehittämis- ja uudistustyön eteenpäin viemisestä. Toiminta eettisenä johtajana Julkisjohtamisen oppiaine on tehnyt vahvaa työtä hallinnon ja johtamisen etiikan tutkimuksessa ja opetuksessa. Johtamiselta vaaditaan nykyisin eettisyyttä ja moraalista oikein toimimista. Virastojen, kuntien ja yritysten eettisen toiminnan edistämisen kulmakivi on se, että henkilöstö tunnistaa päätöksiin tai arkiseen työhön liittyvät eettiset haasteet. Julkisten organisaatioiden keskeinen arvo ja niissä noudatettavan etiikan johtolanka liittyy niiden erityisasemaan yhteiskunnassa. Julkisilla organisaatioilla on monopoli tiettyjen asioiden tekemiseen ja yksipuoliseen julkisen vallan käyttöön. Kyse on myös yhteisten resurssien oikeudenmukaisesta käytöstä. Ei siis ole yhdentekevää miten päätökset ovat syntyneet ja mihin ne perustuvat. Lisäksi erityisen tärkeää on se, että kansalaiset luottavat julkiseen hallintoon ja virkamiehiin. Hallinto perustuu pitkälti luottamukseen 1) kansalaisten ja poliitikkojen, 2) kansalaisten ja hallinnon sekä 3) poliitikkojen ja hallinnon välillä. Luottamusta tarvitaan myös julkisten organisaatioiden sisällä. Henkilöstö odottaa reilua ja oikeudenmukaista kohtelua esimiesten taholta. Vain sen vallitessa esimiehillä on lupa odottaa alaisten sitoutumista organisaation tavoitteisiin itsekkäiden tavoitteiden sijaan. Jotta edellä mainittuihin asioihin pystytään esimies- ja johtamistyössä vastaamaan, saavat opiskelijat hyvät perusteet eettisen johtamisen kysymyksistä. Opetuksessa käytetään muun muassa käytännön esimerkkejä ja ongelmalähtöistä opetusta miten itse esimiehenä ratkaisisin kyseisen eettisen ongelman, ja mitä asioita esimiehen on punnittava, kun hän tekee päätöksiä? Toiminta erilaisissa kulttuureissa ja kansainvälisissä tehtävissä Esimies- ja johtamistehtävissä tarvitaan kansainvälisyysvalmiuksia, monikulttuurisiin toimintatapoihin perehtymistä sekä viestinnän ja verkostojen johtamiseen liittyviä erityisvalmiuksia. Harva suomalainen työpaikka koostuu enää vain suomea puhuvista työntekijöistä. Monen työuralle tulee mielenkiintoisia ulkomaankomennuksia ja kansainvälisiä kehittämistehtäviä. Opintojen aikana tulee esille se, miten kulttuurisidonnaisia hallintoon ja palveluihin liittyvät asiat ovat. Esimerkiksi Välimeren maissa johtajalta odotetaan vahvaa auktoriteettia ja vastaavasti Pohjoismaissa korostetaan enemmän alaisten ja johdon yhteistyötä. Johtaminen edellyttää aina kulttuurista sensitiivisyyttä ja jonkin-
21 Vaasan yliopiston julkaisuja. Opetusjulkaisuja 11 laista herkkää korvaa. Se ei ole mahdollista jos ei ole oppinut tunnistamaan kulttuurieroja. Osa julkisjohtamisen opiskelijoista suorittaa maisteriopinnot Intercultural Studies in Communication and Administration (ICS) -ohjelmassa. Lähes kaikki tämän maisteriohjelman opiskelijat tulevat muista maista ja kulttuureista. Osa julkisjohtamisen kotimaisten ja kansainvälisten opiskelijoiden kursseista on yhteisiä siten osa opinnoista suoritetaan oikeasti monikulttuurisessa opiskeluympäristössä. Tämä on hyvää käytännön harjoitusta niin kansainvälisiin tehtäviin valmistautumiseen kuin lisääntyvään monikulttuurisuuteen kotimaassa. Toiminta henkilöstön esimiehenä Henkilöstöjohtamiskäytäntöjen hyvä tunteminen ja työyhteisöjen kehittämiseen perehtyminen ovat avain esimiestehtävissä menestymiseen. Pohjimmiltaan esimiehisyys on toisten ihmisten kohtaamista ja hyvää viestintää. Henkilöstön johtamisessa on osattava erilaiset alaisten motivointi-, palkitsemis- ja kannustamiskeinot. Lisäksi on osattava uudistaa ja kehittää työyhteisöä ja tiimejä. Tavoitteemme on, että meiltä valmistuneilla henkilöillä on monipuolinen henkilöstöjohtamisen työkalupakki käytössään, ja josta he voivat esimiehinä poimia oikeat työvälineet ja keinot. Toiminta talousinformaation soveltajana ja resurssien johtajana Talousosaamisen osalta painotamme resurssien johtamisen näkökulmaa. Rationaalisuusajattelun mukaisesti hallinnossa pitäisi tehdä mahdollisimman paljon tulosta mahdollisimman vähillä ja oikein mitoitetuilla resursseilla. Johtotehtävissä vaaditaan yhä enemmän talousosaamista ja talousinformaation hyödyntämistä ratkaisujen tekemisessä. Keskeiset valmiudet ja taidot liittyvät siihen, miten esimiehet osaavat hyödyntää eri lähteistä tulevia talouden tunnuslukuja ja kustannuslaskelmia sekä soveltaa arviointi- ja seurantatietoja päätöksenteon pohjana. Toiminta tiedon jalostajana tutkimusosaaminen Hallinto- ja palvelutehtävissä työ on aikaisempaa enemmän tietotyötä tiedon keräämistä, analysointia ja hyödyntämistä päätöksenteossa. Toiminta tiedon jalostajana ilmenee selkeimmin tiedonhankinta- ja analyysitekniikoiden opettelussa ja soveltamisessa. Kandidaatti- ja maisteritutkinnot huipentuvat opiskelijan omaan tutkimusnäyttöön eli kandidaatintutkielmaan ja pro graduun.
22 12 Vaasan yliopiston julkaisuja. Opetusjulkaisuja Tehtävämme on varmistaa, että opiskelijat osaavat soveltaa itsenäisesti eri tutkimustapoja sekä analysoida kotimaisia ja kansainvälisiä aineistoja. Tärkeää on, että opittuja tiedonhankintamenetelmiä osataan hyödyntää käytännön työelämän ongelmanratkaisutilanteissa. Lopuksi Julkisjohtaminen tarjoaa kompaktin paketin tietoa ja taitoa esimies- ja johtamistehtäviin sekä vaativiin asiantuntijatehtäviin tähtääville ihmisille. Opetus nojaa tutkimustietoon ja sen hyödyntämiseen käytännön työelämän vaatimusten kannalta. Vahva viesti valmistuneilta on se, että jokainen tarvitsee jossain vaiheessa työuraansa esimiestaitoja. Samalla tavoin hallintotieteiden maisterin tutkinto on osoittautunut helposti tunnistettavaksi tutkinnoksi Suomessa ja ulkomailla työnantajat tuntevat tutkinnon ja tietävät, mitä hallintotieteiden maisteri osaa. Uskomme, että opinnot ja tutkinto Vaasassa ovat kilpailukykyinen vaihtoehto sinulle ja vastaavat hyvin työelämän odotuksia.